Μελέτη του υδρολογικού κύκλου της λεκάνης απορροής της λίμνης Κορώνειας με μεθόδους ισοτοπικής γεωχημείας
Creators: name: Παπαχαραλάμπου, Χρυσούλα Χρήστου
Publisher: name: Aristotle University of Thessaloniki
Year: 2012
Subjects: ισοτοπική γεωχημεία
Κορώνεια
Οδηγία 2000/60/ΕΕ
isotope geochemistry
Koronia wetland
Water Framework Directive (WFD) 2000/60/EU

description: Η Οδηγία-Πλαίσιο για τα νερά 2000/60/ΕΕ ορίζει τις αρχές παρακολούθησης των υγροτόπων και ενθαρρύνει την ανάπτυξη νέων εργαλείων για τη στοχοθετημένη μελέτη και αποκατάσταση τους. Το υγροτοπικό σύστημα της λίμνης Κορώνειας έχει αποτελέσει αντικείμενο έρευνας κατά τις τελευταίες δεκαετίες εξαιτίας της ποσοτικής και ποιοτικής υποβάθμισης των υδατικών του πόρων. Η μεταπτυχιακή διπλωματική εργασία «Μελέτη του υδρολογικού κύκλου της λεκάνης απορροής της λίμνης Κορώνειας με μεθόδους ισοτοπικής γεωχημείας» προσεγγίζει με σύγχρονες μεθόδους την κίνηση του νερού και τις χημικές διεργασίες που λαμβάνουν χώρα στη λεκάνη απορροής της λίμνης Κορώνειας, με στόχο να ερμηνεύσει την υφιστάμενη κατάσταση και να δώσει απαντήσεις σε χρόνια ερωτηματικά, συμβάλλοντας στην κατανόηση του συστήματος με στοχοθετημένη παρατήρηση. Η περιοχή μελέτης βρίσκεται στο ανατολικό άκρο του Ν. Θεσσαλονίκης και αποτελεί το φυσικό σύνορο του με τον κορμό της Χαλκιδικής. Η λίμνη Κορώνεια τοποθετείται στο δυτικό τμήμα της Μυγδονίας λεκάνης και η λεκάνη απορροής της έχει έκταση ίση περίπου με 778Km2. Για την ολοκλήρωση της παρούσας έρευνας συλλέχθηκαν συνολικά 18 δείγματα νερού (15 δείγματα υπόγειου νερού, 2 δείγματα επιφανειακού νερού, δείγμα υδρευτικού νερού) από όλη την έκταση της λεκάνης. Στα δείγματα συγκαταλέγεται το θερμό νερό των Λουτρών Λαγκαδά, καθώς και νερό από τη λίμνη Κορώνεια. Προσδιορίστηκαν η χημική και ισοτοπική σύσταση του νερού των δειγμάτων, που αποτυπώνουν τη σύσταση του νερού και αποτελούν ιχνηθέτες της προέλευσης του. Για τη λεκάνη απορροής της λίμνης Κορώνειας συμπεραίνονται τα παρακάτω: Το νερό (επιφανειακό και υπόγειο) είναι μετεωρικής προέλευσης Αναπτύσσεται υπόγειο υδροφόρο σύστημα δύο επάλληλων υδροφόρων διαφορετικού χημισμού, που επικοινωνούν άμεσα μεταξύ τους, καθώς και με τα επιφανειακά υδάτινα σώματα Τα υπόγεια νερά δεν εμφανίζονται κορεσμένα σε διαλυμένα άλατα, γεγονός που υποδεικνύει μια σύντομη κυκλοφορία. Η χημική και ισοτοπική τους σύσταση δείχνουν μια σχετικά ρηχή υπόγεια κυκλοφορία Η χημική και ισοτοπική σύσταση του γεωθερμικού νερού του πεδίου Λαγκαδά δε διαφοροποιούνται από τις αντίστοιχες των «κρύων» δειγμάτων, υποδεικνύοντας τη συσχέτιση τους Η διαφοροποίηση της χημικής σύστασης του νερού της Κορώνειας αποδίδεται στην έντονη εξάτμιση Το επιφανειακό νερό του ποταμού Μπογδάνα είναι όμοιο χημικά και ισοτοπικά με το υπόγειο νερό της λεκάνης Η τροφοδοσία των υπόγειων υδροφόρων πραγματοποιείται από δύο ζώνες τροφοδοσίας διαφορετικού υψομέτρου.
description: The European Framework Directive 2000/60/EU defines he principles for wetlands’ monitoring and encourages the development of new tools for their targeted study and restoration. The Koronia wetland has been studied thoroughly during recent decades because of quantitive and qualitative degradation of its water resources. The MSc thesis “Study of the hydrological cycle of Koronia wetland applying isotope geochemistry” approaches by contemporary methods the water movements and the chemical processes occurring in the catchment of lake Koronia, in order to interpret the current situation and answer crucial questions, contributing to the understanding of the system with targeted observation. The study area is located on the eastern edge of Thessaloniki and constitutes the natural boundary towards the trunk of Halkidiki. The lake Koronia is located in the western part of the Mygdonia basin and its catchment covers an area equal roughly to 778Km2. A total of 18 water samples (14 boreholes, 1 hot water of Langadas field, 2 of surface water –Mpogdanas and Koronia- and 1 of irrigation water) were collected throughout the catchment. Chemical and isotopic compositions of the samples were detected, which identify the chemical water type and constitute tracers of the origin of water. The results of the study of the Koronia wetland prove that: Both surface water and groundwater are of meteoric origin An underground water table is grown, consisting of two parallel layers of different chemical composition, interacting between them, along with surface water Groundwater is not saturated, a fact attributed to short circulation. Its chemical and isotopic composition show a shallow water circulation The differentiation of the chemical composition of lake Koronia is attributed to intense evaporation The chemical and isotopic composition of the thermal water of Lagkadas field are not differentiated from those of “cold” samples, indicating their communication The chemical and isotopic composition of the surface water of Mpogdanas river are similar to those of groundwater The alimentation of the aquifers is performed by two alimentation zones of different altitude.